Luminestsentskuvar
Luminestsentskuvar (inglise field emission display, lühend FED) on lamekuvari tüüp, mis põhineb CRT-tehnoloogial, mida on muudetud töötama lameekraani korral. FED koosneb elektronkiiretorude maatriksist, milles iga alampiksli taga on oma elektronide allikas. Luminestsentskuvarites on kombineeritud CRT eeliseid, näiteks suur kontrastsus ja väga kiire reaktsiooniaeg, lameekraanide ruumisäästlikkus ja väike voolutarve – umbes pool LCD-ekraani voolutarbest.